**Մարզպետի տեղակալ Լևոն Սարգսյանը վարել է ԵԱՀԿ հերթական բրիֆինգը 21.12.2016**

Դեկտեմբերի 21-ին մարզպետի տեղակալ Լևոն Սարգսյանը վարել է Տավուշի մարզպետարանում տեղի ունեցած ԵԱՀԿ հերթական բրիֆինգը, որին մասնակցել են ԵԱՀԿ գործող նախագահի դաշտային օգնականները, ՀՀ պաշտպանության և արտաքին գործերի նախարարությունների համապատասխան ներկայացուցիչներ: Բացելով բրիֆինգը՝ Լևոն Սարգսյանը ողջունել է ներկաներին, շնորհակալություն հայտնել նրանց բրիֆինգին մասնակցության համար: Անդրադառնալով հրադադարի խախտման դեպքերին՝ մարզպետի տեղակալը նշել է, որ վերջին բրիֆինգից մինչ այսօր ընկած ժամանակահատվածում հարաբերական հանգիստ վիճակ է տիրել, թեև գրանցվել են նաև դեպքեր, երբ մեր բնակավայրերի վրա ադրբեջանական կողմից կրակ են բացել: Այնուհետև ՀՀ պաշտպանության նախարարության ներկայացուցիչները ԵԱՀԿ պաշտոնյաներին են ներկայացրել հայ-ադրբեջանական սահմանին տիրող իրավիճակը, ադրբեջանական զինուժի կողմից հրադադարի ռեժիմի խախտման դեպքերի վիճակագրությունը: